జింబాబ్వే మొత్తం జనాభా 12.97 మిలియన్లు. ఐక్యరాజ్యసమితి ప్రపంచ ఆరోగ్య సంస్థ ఆధారంగా పురుషుల ఆయుఃప్రమాణం 56 సంవత్సరాలు, మహిళల ఆయుఃప్రమాణం 60 సంవత్సరాలు (2012). జింబాబ్వేలోని వైద్యులు అసోసియేషను బలహీనంగా ఉన్న ఆరోగ్య సేవకు సహాయం చేయడానికి చర్యలు తీసుకోవాలని అధ్యక్షుడు ముగాబేకు పిలుపునిచ్చింది. 2009 లో 15-49 మధ్యవయస్కులలో జింబాబ్వేలోని ఎయిడ్సు సంక్రమణ శాతం 14% ఉందని అంచనా వేయబడింది. గర్భిణీ స్త్రీలలో 2002 లో 26% నుండి 2004 లో 21% వరకు ఎయిడ్సు వ్యాప్తి ఉందని యునెస్కో నివేదించింది.

జింబాబ్వేవాసులలో 85% క్రైస్తవులు ఉన్నారు. జనాభాలో 62% మంది మతపరమైన సేవలకు క్రమక్రమంగా హాజరవుతారు.జింబాబ్వేలో ఆంగ్లికను, రోమను కాథలికు, సెవెంతు-డే అడ్వెంటిస్టు, మెథడిస్టు వంటి అతిపెద్ద క్రైస్తవ చర్చిలు ఉన్నాయి.

ఇతర ఆఫ్రికా దేశాలలో వలె క్రైస్తవ మతం సాంప్రదాయిక నమ్మకాలతో కలసి ఆచరించబడుతుంది. పూర్వీకుల ఆరాధన అనేది క్రైస్తవేతర కాని మతం; " మ్బిరా డ్జవడ్జిము " అంటే "పూర్వీకులు వాయిసు", ఆఫ్రికా అంతటా అనేక లామెల్లోఫోనెసు సంబంధించిన ఒక పరికరంగా అనేక ఉత్సవ కార్యకలాపాలలో ఉపకరించబడుతుంది. మ్వారి "దేవుడు సృష్టికర్త" (షోనాలో ముషిక వంహు) అర్థం. జనాభాలో 1% మంది ముస్లింలు ఉన్నారు.
బంటు-మాట్లాడే జాతి సమూహాలు జనాభాలో 98% ఉన్నారు. వీరిలో షోనా ప్రజలు 70% ఉన్నారు. జనాభాలో 20% తో నిదెబెలు రెండవ అత్యధికత కలిగిన జనాభా ఉన్నారు.

19 వ శతాబ్దంలో జులు వలసల నుండి న్దెబెలె ప్రజలు ఈ ప్రాంతానికి చేరుకున్నారు, వివాహ సంబంధాల కారణంగా ఇతర తెగలు ఉద్భవించాయి. దక్షిణాఫ్రికా కోసం గత 5 సంవత్సరాలుగా ఒక మిలియను న్దెబెలె ప్రజలు దేశం వదిలి వెళ్ళారు. ఇతర బంటు జాతి సమూహాలు 2 నుండి 5% తో మూడవ అతిపెద్ద స్థానాలలో ఉన్నాయి: ఇవి వెండా, టోంగా, షంగాను, కంగాంగా, సోతో, న్డౌ, నంబంబ, సెవాసా, షోసా, లోజీ.

జింబాబ్వేయులు అల్పసంఖ్యాక జాతి సమూహాలలో శ్వేతజాతీయులు కూడా ఉన్నారు. వీరు మొత్తం జనాభాలో 1% కంటే తక్కువ ఉన్నారు. శ్వేతజాతి జింబాబ్వేలు అధికంగా బ్రిటిషు మూలానికి చెందినవారై ఉన్నారు. అదనంగా ఆఫ్రికా, గ్రీకు, పోర్చుగీసు, ఫ్రెంచు, డచ్చి సమాజాలు కూడా ఉన్నాయి. 1975 లో 2,28,000 (4.5%) ఉన్న శ్వేతజాతీయుల సంఖ్య తరువాత తగ్గింది. 1999 లో ఇది 1,20,000 కు చేరింది, 2002 లో 50,000 కంటే ఎక్కువ లేదు. 2012 జనాభా లెక్కల ప్రకారం మొత్తం శ్వేతలజాతి ప్రజలసంఖ్య 28,782 (జనాభాలో 0.22%), 1975 నాటి అంచనాలో పదో వంతు. 
చాలామంది యునైటెడు కింగ్డంకు, (2,00,000 - 5,00,000 బ్రిటన్లు రోడెసియను లేదా జింబాబ్వేవాసుల మూలం కలిగి ఉన్నారు.) దక్షిణ ఆఫ్రికా, బోత్స్వానా, జాంబియా, కెనడా, ఆస్ట్రేలియా, న్యూజిలాండు వలస వెళ్ళారు. రంగుప్రజలు 0.5% ఉన్నారు. వీరిలో ఆసియా జాతి సమూహాలు, ఎక్కువగా భారతీయ, చైనా మూలాలు కలిగిన వారు 0.5%. 2012 జనాభా లెక్కల ప్రకారం 99.7% జనాభా ఆఫ్రికా సంతతికి చెందినవారు ఉన్నారు. గత దశాబ్దంలో అధికారిక సంతానోత్పత్తి రేట్లు 3.6 (2002 సెన్ససు), 3.8 (2006), 3.8 (2012 సెన్ససు) ఉన్నాయి.

గణాంకాలు
శరణార్ధుల సక్షోభం
సైంసు, సాంకేతికత
పూర్వం 1887